**Սուրճով հոգնա** (անգլ.՝ Coffee enema), սուրճի ներարկումն ուղիղ աղու և հաստ աղու լուսանցք հետանցքով, այսինքն՝ որպես հոգնա։ Այս պրակտիկայի վերաբերյալ որևէ դրական առողջական պնդում հաստատող գիտական ապացույց չկա, և բժշկական մարմինները խորհուրդ չեն տալիս կիրառել դա, քանի որ ընթացակարգը կարող է վտանգավոր լինել։

Արդյունավետություն և անվտանգություն
-----------------------------------

Չկան բժշկական կամ գիտական ապացույցներ, որոնք կհաստատեն սուրճով հոգնայի թունազերծման կամ հակաքաղցկեղային ազդեցությունը։

Սուրճով հոգնաներն ունեն անբարենպաստ հետևանքներ առաջացնելու վտանգ, որոնցից մի քանիսը լուրջ են, ներառյալ վարակը, ցնցումները, սրտի և թոքերի խնդիրներն ու մահը։

Պատմություն
-----------

Հոգնայի օգտագործման հիմնավորումը կարելի է գտնել ամենավաղ բժշկական նյութերից, նախագիտական սխալ պատկերացումից, որ աղիներում կղանքի կուտակումը կարող է հանգեցնել ինքնաթունավորման, և որ աղիների «մաքրումը» կարող է կանխել դա։

Հաստ աղու մաքրման պրակտիկան վերածնունդ ապրեց 1990-ական թվականներին, և այս ժամանակ սուրճով հոգնաներն օգտագործվում էին որպես քաղցկեղի այլընտրանքային բուժում։ Նրանց հաճախակի օգտագործումը Գերսոնի թերապիայի և Քելլի թերապիայի, անարդյունավետ այլընտրանքային քաղցկեղի բուժման առանձնահատկությունն է։ Դրանց օգտագործումը խթանվում է այն պնդումներով, որ նրանք կարող են «թունազերծել» մարմինը՝ խթանելով լեղապարկի և լյարդի գործառույթը։ Նման պնդումները չունեն գիտական ապացույցներ։ 2018 թվականին Գվինեթ Փելթրոուի goop.com ընկերությունը գովազդում էր սուրճով հոգնայի հավաքածուները՝ իր վաճառած մի շարք կասկածելի բժշկական ապրանքներից մեկը։

Սուրճով հոգնայի ջատագովները հաճախ մատնանշում են դրանց ընդգրկումը Մերք Մանուալի հրատարակություններում մինչև 1972 թվականը, որտեղ սուրճը նշված է որպես փորկապության բուժման համար օգտագործվող հոգնայի բաղադրիչ։ Մերք Մանուալը չի թվարկում սուրճով հոգնայի այլ օգտագործում, և 1972 թվականից հետո դրանց մասին բոլոր հիշատակումները հանվել են։

Ծանոթագրություններ
------------------

1. ↑  Ernst E (1997 թ․ հունիս). «Colonic irrigation and the theory of autointoxication: a triumph of ignorance over science». *J. Clin. Gastroenterol*. **24** (4): 196–8. doi:10.1097/00004836-199706000-00002. PMID 9252839.
2. 1 2  Shils ME, Hermann MG (1982 թ․ ապրիլ). «Unproved dietary claims in the treatment of patients with cancer». *Bull N Y Acad Med*. **58** (3): 323–40. PMC 1805327. PMID 7052177.
3. ↑  Cassileth B (2010 թ․ փետրվար). «Gerson regimen». *Oncology (Williston Park, N.Y.)*. **24** (2): 201. PMID 20361473.
4. ↑  «Gerson therapy». Cancer Research UK. 2019 թ․ ապրիլի 5.
5. ↑  Scott Gavura (2013 թ․ հուլիսի 11). «Ask the (Science-Based) Pharmacist: What are the benefits of coffee enemas?». Science-Based Medicine.
6. ↑  «Colonic irrigation and the theory of autointoxication: a triumph of ignorance over science». *Journal of Clinical Gastroenterology*. **24** (4): 196–198. 1997 թ․ հունիս. doi:10.1097/00004836-199706000-00002. PMID 9252839. `{{cite journal}}`: `|first1=` missing `|last1=` (օգնություն)
7. 1 2  *Unconventional Cancer Treatments*. Congress of the U.S. Office of Technology Assessment. 1990. էջ 51.
8. ↑  Russell J; Rovere A, eds. (2009). «Colon Therapy». *American Cancer Society Complete Guide to Complementary and Alternative Cancer Therapies* (2nd ed.). American Cancer Society. էջեր 184–185. ISBN 9780944235713.
9. ↑  Sabrina Barr (2018 թ․ հունվարի 9). «Gwyneth Paltrow's 'Goop' promotes potentially harmful coffee enema kit». *The Independent*. London.